કપાસના ભાવ નહી મળતા કપાસનુ વાવેતર ઘટ્યુ છે. વળી નવરાત્રી સમયે વરસાદ થવાથી કપાસના પાકને નુકશાન થતા કપાસનુ પીઠુ ગણાતા વિસનગર માર્કેટયાર્ડમા આ વર્ષે કપાસની આવક ઘટે તેમ છે. માર્કેટયાર્ડમાં ટર્નઓવર જળવાઈ રહે નવી ખેતપેદાશોની આવક શરૂ થાય અને વેપારીઓના ધંધા જળવાઈ રહે તેવા હેતુથી વિસનગર માર્કેટયાર્ડના ચેરમેન, અને બોર્ડ ઓફ ડાયરેક્ટર્સે વેપારીઓને સાથે રાખી આ વર્ષથી માર્કેટયાર્ડમાં મગફળીની હરાજી શરૂ કરવાનો નિર્ણય કર્યો છે. સતલાસણા અને ગઢવાડા વિસ્તારમાં ખેડૂતો મગફળીની ખેતી કરે છે. વિસનગર માર્કેટયાર્ડમાં મગફળીની હરાજી થતી નહી હોવાથી આ ખેડૂતો પાલનપુર માર્કેટયાર્ડમાં મગફળી વેચવા જાય છે. જ્યારે અન્ય ખેત પેદાશો વેચવા વિસનગર માર્કેટયાર્ડમાં આવે છે. અન્ય માર્કેટયાર્ડમાં એવી પરિસ્થિતિ છેકે મગફળીની આવકો નહીવત હોવાથી ચાર પાંચ દિવસે મગફળીની હરાજી થાય છે. જ્યારે ખેડૂતોને પેમેન્ટ પણ લેટ મળે છે.